

**ΔΗΜΟΣ ΡΑΦΗΝΑΣ ΠΙΚΕΡΜΙΟΥ ΔΕΥΤΕΡΑ 30 ΙΑΝΟΥΑΡΙΟΥ 2023**

**ΔΕΛΤΙΟ ΤΥΠΟΥ**

**ΕΘΕΛΟΝΤΙΚΗ ΑΙΜΟΔΟΣΙΑ**

**Κυριακή 5 Φεβρουαρίου στο Δημαρχείο ΡΠ – Παρακαλούνται οι εθελοντές αιμοδότες για προγραμματισμένο ραντεβού**

Με στόχο την ενίσχυση της **Δημοτικής Τράπεζας Αίματος** ο Δήμος Ραφήνας Πικερμίου σε συνεργασία με το Γενικό Νοσοκομείο «ΛΑΪΚΟΝ» πραγματοποιεί την πρώτη εθελοντική αιμοδοσία για το νέο έτος, την **Κυριακή 5 Φεβρουαρίου από τις 9.00 το πρωί έως τις 13.00 μετά το μεσημέρι** στο Δημαρχείο ΡΠ (Αραφηνίδων Αλών 10-12).

Όσοι επιθυμούν να προσφέρουν αίμα, μια εθελοντική πράξη με υψηλό αίσθημα αλληλεγγύης και ανθρωπιάς, **καλούνται να επικοινωνούν στο τηλέφωνο 22940 39049 ώστε να οριστεί προγραμματισμένο ραντεβού.**

Επειδή στον Δήμο μας η ζήτηση σε αίμα ετησίως, ξεπερνάει τον αριθμό αιμοδοτών μας η ενίσχυση της «Δημοτικής Τράπεζας Αίματος» είναι υπόθεση όλων μας. Σκοπός της είναι η παροχή βοήθειας σε κάθε δημότη του Δήμου Ραφήνας - Πικερμίου στη δύσκολη στιγμή που θα χρειαστεί αίμα.

**Μπορείς να προσφέρεις αίμα εάν:**

* είσαι μεταξύ 18 και 65 ετών.
* ζυγίζεις πάνω από 50kg.
* είσαι υγιής . (δεν παίρνεις αντιβιοτικά, δεν έχεις κάποια λοίμωξη ή κάποιο μεταδιδόμενο νόσημα, δεν έκανες ή πρόκειται να κάνεις κάποια χειρουργική επέμβαση κλπ)
* έχεις ασφαλή τρόπο ζωής.
* έχεις φάει κάποιο γεύμα πριν αιμοδοτήσεις
* πίνεις πολλά υγρά πριν και μετά την αιμοδοσία
* έχεις μαζί τον ΑΜΚΑ και την αστυνομική σου ταυτότητα
* είσαι αποφασισμένος να βοηθάς τους άλλους.

**Τόσο απλά**